Oblast Pazardžik
Oblast Pazardžik (bugarski: Област Пазарджик) jedna je od 28 oblasti u Bugarskoj. Nalazi se u jugozapadnom dijelu države a sastoji se od 11 općina. Glavni i najveći grad je Pazardžik, po kojem je i nazvana oblast, dok su drugi veći gradovi u oblasti: Velingrad, Peštera i Panagjurište. Oblast se prostire na teritoriji od 4,456.9 km2 (4 % od ukupne površine Bugarske) i oblast je srednje veličine. Prema podacima popisa stanovništva iz 2011. godine naseljavalo ju je 275.548 stanovnika i po tome je jedna od većih oblasti u državi. Sa prosječnom gustinom od 62 stanovnika po km2 nešto je rjeđe naseljena u odnosu na nacionalni prosjek.